Държавен вестник, бр. 10, 2012 г., стр. 9

БРОЙ  10	
Д Ъ Р Ж А В Е Н  В Е С Т Н И К 	
СТР.  9  
общият размер на гаранцията не може да 
превишава стойността на кораба; или
(b) лицето, което е предоставило гаранци­
ята, не може или по всяка вероятност няма 
да може да изпълни някои или всичките си 
задължения; или
(c) арестуваният кораб или предоставената 
преди това гаранция е била освободена:
	
(i)	 по молба или със съгласие на ищеца 
при наличие на разумно основание, 
или 
	
(ii)	поради невъзможност на ищеца да 
предотврати освобождаването на 
кораб чрез предприемане на разумни 
мерки.
(2) Всеки друг кораб, който би могъл да 
бъде предмет на арест по отношение на съ­
щия иск, не може да бъде арестуван освен в 
случаите, когато:
(a) формата или размерът на гаранцията, 
предоставена по отношение на този иск, са 
неудовлетворителни; или
(b) разпоредбите, предвидени в ал. (1)(b) 
или (c) на този член, са приложими.
(3) „Освобождаване“ за целите на този 
член не включва каквото и да е незаконно 
освобождаване или бягство от арест.
Член 6
Защита на собствениците и беър-боут чар­
тьорите на арестуваните кораби
(1) Съдът може като условие за ареста на 
кораб или за разрешение за продължаване 
на вече наложен арест да наложи на ищеца, 
който цели предявяване на морски иск или 
е предизвикал арест на кораб, задължението 
да обезпечи гаранция по форма, размер и при 
условия, определени от този съд за всяка щета, 
която може да бъде причинена на ответника в 
резултат на ареста и за която ищецът може да 
бъде признат за отговорен, включително, но 
не само за загуби или щети, които могат да 
бъдат причинени на ответника вследствие на: 
(a) незаконен или неоправдан арест, или 
(b) прекомерно голям размер на гаранцията, 
която е поискана и предоставена.
(2) Съдилищата на държавата, в която е 
бил извършен арест, имат правомощията да 
определят степента на отговорност на ищеца, 
ако има такава, за загуба или щета, причине­
на в резултат на ареста, включително, но не 
само за такава загуба или щета, която може 
да бъде причинена вследствие на: 
(a) незаконен или неоправдан арест; или
(b) прекомерно голям размер на гаранцията, 
която е поискана и предоставена.
(3) Отговорността на ищеца, ако има та­
кава в съответствие с ал. 2 на този член, се 
определя съгласно приложимите закони на 
държавата, в която е извършен арестът.
(4) Ако съд в друга държава или арбитраж 
трябва да реши случая по същество съгласно 
разпоредбите на чл. 7, съдебното производство, 
свързано с отговорността на ищеца съгласно 
ал. 2 на този член, може да бъде отложено 
до вземане на това решение.
(5) Ако е била предоставена гаранция в 
съответствие с ал. 1 на този член, лицето, 
предоставило такава гаранция, може по всяко 
време да се обърне към съда за намаляване, 
промяна или отменяне на гаранцията. 
Член 7 
Правомощия за решаване по същество
(1) Съдилищата на държавата, в която е 
извършен арест или е предоставена гаранция 
за освобождаване на кораб от арест, имат 
правомощията за решаване на случая по съ­
щество, освен ако страните не се договорят 
или не са се договорили да предадат спора 
на съд в друга държава, който да осъществи 
тази юрисдикция, или на арбитраж.
(2) Независимо от разпоредбите на ал. 1 на 
този член съдилищата на държавата, в която е 
извършен арест или е предоставена гаранция за 
освобождаване на кораб от арест, могат да се 
откажат от упражняването на правомощията, 
когато такъв отказ се разрешава от законода­
телството на тази държава, и правомощията 
се поемат от съд на друга държава.
(3) В случаи, когато съдът на държавата, 
в която е извършен арест или е предоставена 
гаранция за освобождаване на кораб от арест:
(a) няма правомощията да вземе решение 
по същество; или
(b) се е отказал да упражни правомощията 
си съгласно разпоредбите на ал. 2 на този член,
този съд може, а при молба установява 
срок, в който ищецът да възбуди производство 
пред компетентен съд или арбитраж.
(4) Ако не се възбуди съдебно производство 
в рамките на срока, установен съгласно ал. 3 
на този член, тогава при молба се разпореж­
да арестуваният кораб или предоставената 
гаранция да бъде освободен/а.
(5) Ако съдебно производство е възбудено в 
рамките на срока, установен в съответствие с 
ал. 3 на този член, или ако е възбудено произ­
водство пред компетентния съд или арбитраж 
на друга държава, без да е установен такъв 
срок, всяко окончателно решение, взето от 
тях, следва да бъде признато и влиза в сила 
за арестувания кораб или за гаранцията, 
предоставена с цел освобождаване на кораб 
от арест, при условие че:
(a) ответникът е надлежно уведомен за 
такова производство и му е предоставена въз­
можност за представяне на делото за защита; и
(b) такова признаване не противоречи на 
обществения ред (ordre public).
(6) Нищо в разпоредбите на ал. 5 на този 
член не може да попречи на изпълнението на 
решение, взето от съд или арбитраж на друга 
държава, в съответствие със законодателството 
на държавата, в която е извършен арест или е 
предоставена гаранция с цел освобождаване 
на кораб от арест.